DanaBydieC bied gerieflike selfsorgverblyf in 'n enkelwoonstel in Danabaai wat sowat 10 minute van Mosselbaai af is.
Dié woonstel het 'n slaapkamerarea met 'n dubbelbed, 'n badkamer en 'n oopplan-kombuisie en -leefarea. Gaste kan die uitsig oor die see in die verte van die balkon af bewonder. Die ten volle toegeruste kombuisie het 'n yskas, stoof, oond en 'n mikrogolf en die leefarea het 'n TV en 'n enkelslaapbank vir 'n derde gas. Gaste het ook toegang tot veilige kelderparkeerplek.
Die woonstel is sentraal geleë en stapafstand van 'n kruidenierswinkel en eetplekke af. Danabaai se strand is sowat 5 km daarvandaan en Mosselbaai se Diaz-strand is sowat 15 minute se ry.